Bolí ma lakeť keď sa oň opriem
Dobrý deň, začalo ma pichať v lakti ale iba ak sa oň opriem. Ale nie je to vždy. Iba v nejakej určitej polohe. Napíklad keď šoférujem a opriem sa o lakťovú opierku tak ma to zabolí, posuniem si lakeť trochu inak a už ma to nebolí
Dobrý deň.
Ďakujeme za Vašu otázku.
Bolesť lakťa môže mať rôzne príčiny. Medzi ne patria úrazové poranenia, choroby lakťa (napr. osteoartritída, reumatoidná artritída), častou príčinou bolesti lakťa je jeho nadmerná záťaž napríklad pri športe.
V prípade, že bolesť sa vykytuje pri stlačení konkrétneho miesta, môže sa jednať o začínajúci zápal. Na lokálnu aplikáciu je možné podať
Flector EP gél
. Vďaka obsahu diklofenaku zmierňuje zápaly šliach, väzív, kĺbov, svalov, uľavuje od bolesti a má antireumatický účinok. Vzhľadom na veľkosť postihnutej oblasti sa aplikuje 2-4 g gélu (1-2 prstové končeky) 2-4x denne po dobu maximálne 2 týždne.
Pokiaľ po preliečení nedôjde k zlepšeniu stavu, prípadne sa stav zhorší, bude potrebné navštíviť lekára.
Prajem pekný zvyšok dňa.
S pozdravom
Mgr. Barbora Bičanovská